                                               dom
afsagt den 26. februar 2016 af østre landsrets 19. afdeling
(landsdommerne linde jensen, katja høegh og jeanett bukhave (kst.)).
19. afd. nr. b-3474-14:
foreningen grønlandske børn
(advokat anders rynkebjerg)
mod
1) xp digital a/s
(advokat niels m. andersen)
2) xerox financial services danmark a/s
(advokat max krasnik)
3) ikano bank sverige (filial af ikano bank se)
(advokat christian kruse-madsen)
hillerød rets dom af 17. december 2014 (bs 43-873/2012) er anket af foreningen
grønlandske børn med påstand som for byretten om, at xp digital a/s og xerox financial
services danmark a/s tilpligtes in solidum at betale 105.790 kr. med procesrente fra sagens
anlæg, samt at xp digital a/s og ikano bank sverige (filial af ikano bank se) tilpligtes in
solidum at betale 104.375 kr. med procesrente fra sagens anlæg.
xp digital a/s (”xp digital”) har påstået stadfæstelse, subsidiært påstand om frifindelse mod
betaling af et af retten fastsat mindre beløb.
 xerox financial services danmark a/s (”xerox financial”) har påstået stadfæstelse,
subsidiært påstand om frifindelse mod betaling af et af landsretten fastsat mindre beløb.
ikano bank sverige (filial af ikano bank se) (”ikano bank”) har påstået stadfæstelse,
subsidiært påstand om frifindelse mod betaling af et af retten fastsat mindre beløb end påstået
af foreningen grønlandske børn.
forklaringer
der er i landsretten afgivet supplerende forklaring af niels lynge.
                                               - 2 -
niels lynge forklarede, at der kan være flere årsager til, at en kunde ønsker en maskine
nedtaget. det er typisk, fordi kundens behov har ændret sig, eller der er kommet bedre
produkter på markedet.
den wcp165-maskine, der blev nedtaget i forbindelse med aftale 3, er en sorthvid maskine
fra 2005. da den blev nedtaget i 2010, var der ikke længere et marked for sort/hvid-maskiner.
derudover var den godt brugt. den blev solgt til skrot i polen i 2010, som også frank poulsen
skriver i sin e-mail. det er ikke muligt at dokumentere det yderligere. der kommer en
fragtmand og afhenter 10-30 maskiner af gangen direkte fra xp digitals lager. xp digital
modtager ingen specificeret faktura fra skrothandleren. han ved ikke, hvorfor det blev
besluttet at nedtage wcp165-maskinen, når foreningen grønlandske børn alligevel skulle
betale for den. hvis xp digital kunne have genplaceret maskinen, havde de ikke solgt den til
skrot. han mener, at skønsmandens vurdering af maskinens genplaceringsværdi ved salg til
henholdsvis forhandler og slutbruger på henholdsvis 5.-8.000 kr. og 20-30.000 kr. er
urealistisk. han er tilsvarende uenig i skønsmandens vurdering af de to 7345-maskiners
genplaceringsværdi. xp digital tager den type maskiner ind for 500-1.000 kr., fordi de
kalkulerer med, at de i mange tilfælde alene repræsenterer en skrotværdi. det er en
forudsætning for at tegne serviceaftaler på brugte maskiner, at de er klargjorte. xp digital
ville ikke have betalt 13.-16.000 kr. for den ene 7435-maskine. at xp digital efterfølgende
videresolgte den for 51.336 kr. var rent held, og fordi de fandt en kunde med det specifikke
behov. avancen i den konkrete handel var 10-15 %.
de aftaler, xp digital har med leasingselskaberne om at tilbagetage brugte maskiner, er
totalaftaler, der består af flere elementer. det er ikke muligt, som skønsmanden gør, at
prissætte den enkelte maskine i den samlede aftale. på årsplan solgte de, da maskinen var på
markedet som ny, 30-40 maskiner af typen 7345. der kommer hele tiden nye modeller med
nye funktionaliteter, og værdien af ældre modeller falder derfor. det er derfor ikke afgørende
for gensalgsværdien, om en ældre maskine har været brugt eller har stået på depot. der skal
være en kunde med et konkret behov for den pågældende maskine.
xp digital har ikke haft noget med aftale 4 at gøre og kendte intet til den. den er indgået med
digital house som leverandør. digital house sælger canon-maskiner, og er en af xp digitals
konkurrenter. ikano havde ejendomsretten til de to 7345-maskiner, der blev nedtaget, som led
                                                 - 3 -
i aftale 4, og ikano tilbød xp digital at købe maskinerne under det almindelige
tilbagetagningsarrangement, der var med ikano, hvor xp digital hjalp ikano med at nedtage
maskiner og til gengæld selv fik mulighed for at videresælge dem med fortjeneste. xp digital
betalte 500-1.000 kr. pr. stk. en fragtmand afhentede maskinerne hos foreningen
grønlandske børn. xp digital har ikke haft nogen dialog eller forhandlinger med foreningen
grønlandske børn om eller i anledning af afhentningen. xp digital afhentede maskinerne
som led i samarbejdet med ikano. maskine 7345 (serienr. -6226) blev solgt for 38.500 kr. i
prisen er indeholdt xp digitals udgifter til klargøring. maskine 7345 (serienr. -2479) blev
udlejet for 800 kr. om måneden.
han mener, skønsmandens vurdering af, hvilken pris, finansieringsselskaberne kan forventes
at få ved salg til forhandlere, er urealistisk, allerede fordi skønsmanden ikke kapitaliserer
forhandlerens risiko for, at maskinen aldrig bliver solgt og i stedet må skrottes.
procedure
parterne har for landsretten i det væsentlige gentaget deres anbringender for byretten og har
procederet i overensstemmelse hermed.
landsrettens begrundelse og resultat
sagen vedrører foreningen grønlandske børns krav om godskrivning af værdien af nedtagne
og videresolgte xerox-maskiner i forbindelse med indgåelse af leasingaftaler.
foreningen har rejst kravene over for de to finansieringsselskaber, xerox financial og ikano
bank, som de respektive leasingaftaler er indgået med. kravene er tillige rejst over for xp
digital, der har formidlet og været leverandør i henhold til tre af de aftaler, sagen vedrører
(aftale 1 af 28. november 2008, aftale 2 af 4. og 22. juni 2009 og aftale 3 af 22. februar og 2.
marts 2010), og som herudover har købt alle de omhandlede brugte maskiner af henholdsvis
xerox financial og ikano bank og stået for den faktiske nedtagning af maskinerne.
de maskiner, der kræves godskrivning for, er:
     -          en xerox wcp 165-maskine, som blev leaset ved aftale af 28. november 2008
               mellem xerox financial og foreningen grønlandske børn (aftale 1) med xp
               digital som formidler af aftalen og leverandør af blandt andet denne maskine.
                                  - 4 -
  maskinen, som havde været opbevaret på et depot, udgik af
  leasingarrangementet ved leasingaftale af 22. februar 2010 mellem ikano bank
  og foreningen grønlandske børn (aftale 3). xp digital formidlede aftale 3 og
  var leverandør af de nye maskiner under aftalen. xp digital købte wcp 165-
  maskinen af ikano bank og har oplyst, at den blev skrottet i polen. foreningen
  grønlandske børn har baseret på skønsmandens vurdering af værdien ved salg
  til en slutbruger krævet, at maskinen godskrives foreningen med 25.000 kr.
- en xerox 7435-maskine, som blev leaset ved aftale af 4. juni 2009 mellem
  xerox financial og foreningen grønlandske børn (aftale 2) med xp digital som
  formidler af aftalen og leverandør af blandt andet denne maskine. maskinen
  udgik af leasingarrangementet ved leasingaftale af 22. februar 2010 mellem
  ikano bank og foreningen grønlandske børn (aftale 3). xp digital formidlede
  aftale 3 og var leverandør af de nye maskiner under aftalen. xp digital købte
  xerox 7435-maskinen af ikano bank, og solgte den efterfølgende tilbage til
  leasingselskabet som led i en leasingaftale mellem ikano bank og danboat.
  foreningen grønlandske børn har baseret på foreningens opgørelse af provenuet
  i aftalen mellem ikano bank og danboat krævet, at maskinen godskrives
  foreningen med 59.632 kr.
- en xerox 7345-maskine, som hidrørte fra en tidligere aftale, og som på ny blev
  leaset ved aftale af 28. november 2008 mellem xerox financial og foreningen
  grønlandske børn (aftale 1) med xp digital som formidler af aftalen og
  leverandør af blandt andet denne maskine. maskinen udgik af
  leasingarrangementet ved leasingaftale af 15. september 2010 mellem ikano
  bank og foreningen grønlandske børn (aftale 4). digital house formidlede
  aftale 4 og var leverandør af de nye canon-maskiner under aftalen. xp digital
  købte xerox 7345-maskinen af ikano bank, solgte den efterfølgende til danish
  seafood association for 38.500 kr. foreningen grønlandske børn har krævet, at
  maskinen godskrives foreningen med 38.500 kr.
- en xerox 7345-maskine, som blev leaset ved aftale af 28. november 2008
  mellem xerox financial og foreningen grønlandske børn (aftale 1) med xp
  digital som formidler af aftalen og leverandør af blandt andet denne maskine.
                                                - 5 -
              maskinen udgik af leasingarrangementet ved leasingaftale af 15. september 2010
              mellem ikano bank og foreningen grønlandske børn (aftale 4). digital house
              formidlede aftale 4 og var leverandør af de nye canon-maskiner under aftalen.
              xp digital købte xerox 7345-maskinen af ikano bank, hvorefter den af xp
              digital blev udlejet til buhl design. foreningen grønlandske børn har baseret
              på provenuet i aftalen mellem xp digital og buhl design krævet, at maskinen
              godskrives foreningen med 45.000 kr.
landsretten bemærker indledningsvis, at aftalerne er indgået mellem foreningen grønlandske
børn og de to leasingselskaber, xerox financial og ikano bank.
xp digital er en selvstændig juridisk person, som har formidlet leasingaftale 1-3 og har
leveret de udleasede maskiner til leasingselskaberne, xerox financial og ikano bank. xp
digital er ikke part i leasingaftalerne. xp digitals rolle har i øvrigt alene været af xerox
financial og ikano bank at købe og fysisk nedtage de maskiner, som udgik af
leasingarrangementerne ved de nye aftaler, som foreningen grønlandske børn indgik med
leasingselskaberne.
der er ikke oplyst omstændigheder, der kan begrunde, at der sker identifikation mellem
leasingselskaberne og xp digital i relation til, hvem der kontraktuelt hæfter for forpligtelser i
henhold til leasingaftalerne.
for så vidt angår et muligt ansvar for xp digital som formidler af aftale 1-3 bemærker
landsretten, at det klart fremgår af de tre aftaler, som xp digital har formidlet, at der i de
fremtidige leasingydelser er indregnet beløb vedrørende restgæld/førtidsindfrielse, og det er
angivet, med hvilket beløb restgæld vedrørende returneret udstyr er indregnet i de nye
leasingaftaler. aftalerne er som anført af byretten ikke i øvrigt komplicerede. foreningen
grønlandske børn har dermed haft mulighed for at vurdere omkostningerne ved at indfri den
hidtidige kontrakt. der er på den baggrund og efter det i øvrigt foreliggende, herunder at
foreningen grønlandske børn må anses for erhvervsdrivende, ikke grundlag for at antage, at
xp digital har pådraget sig et ansvar efter markedsføringsloven eller i øvrigt har handlet
ansvarspådragende for så vidt angår de tre aftaler, som xp digital har formidlet.
                                                 - 6 -
den omstændighed, at xp digital af leasingselskaberne har købt maskiner, som er nedtaget i
forbindelse med indgåelse af nye aftaler, herunder den 4. aftale, som blev formidlet af digital
house, kan heller ikke medføre erstatningsansvar for selskabet.
det tiltrædes herefter, at xp digital er frifundet.
som nævnt har foreningen grønlandske børn ved indgåelsen af de enkelte aftaler haft
mulighed for at vurdere betydningen af den førtidige indfrielse af den bestående leasingaftale,
idet det fremgår, at der i de fremtidige leasingydelser er indregnet beløb vedrørende restgæld
eller førtidsindfrielse, og det er angivet, med hvilket beløb restgælden vedrørende returneret
udstyr er indregnet i de nye leasingaftaler. heller ikke i kontraktforholdet mellem
leasingselskaberne og foreningen grønlandske børn er der herefter grundlag for at antage, at
leasingselskaberne har handlet i strid med markedsføringsloven ved indgåelsen af de enkelte
leasingaftaler eller i øvrigt har handlet ansvarspådragende.
spørgsmålet er dernæst, om foreningen grønlandske børn efter en fortolkning af de indgåede
aftaler kan kræve, at leasingselskaberne godskriver foreningen værdien af det nedtagne
udstyr.
leasingaftalerne var uopsigelige i leasingperioden. alle aftalerne indeholder i de tilknyttede
almindelige bestemmelser en nøje regulering af leasingtagerens forpligtelser ved
leasingaftalens ophør før leasingperiodens ophør, jf. punkt 14 aftale 1 af 28. november 2008
med xerox financial, punkt 17 i aftale 2 af 4. juni 2009 med xerox financial og § 14 i aftale
3 af 22. februar 2010 med ikano bank. det fremgår af de nævnte bestemmelser, at
leasingstager er forpligtet til at betale alle forfaldne og ikke-forfaldne leasingydelser. punkt
14 i aftale 1 med xerox financial og punkt 17 i aftale 2 med xerox financial gælder efter
deres indhold ved førtidigt aftaleophør som følge af misligholdelse. bestemmelserne om
opgørelse i aftale 1 og 2 må imidlertid antages at finde tilsvarende anvendelse ved førtidig
indfrielse som de her foreliggende, jf. princippet i højesterets dom gengivet i u2012.177h.
bestemmelsen i § 14 i aftale 3 med ikano bank vedrører efter indholdet ved enhver form for
ophør før tid og dermed også et tilfælde, som det foreliggende.
i modsætning til, hvad der var tilfældet i den sag, som blev afgjort ved højesterets dom
gengivet i u2012.177h, er der ikke i de her foreliggende aftaler bestemmelser om opgørelse
                                               - 7 -
af værdi af udstyr, som tages tilbage, og om at en sådan værdi skal godskrives leasingtageren.
der er heller ikke bestemmelser, som afskærer krav herpå, i aftalerne med xerox financial.
landsretten finder, at der i mangel på en udtrykkelig regulering af spørgsmålet, uanset
årsagen hertil ved førtidig indfrielse, må antages at bestå en almindelig tabsbegrænsningspligt
for leasingselskabet. dette indebærer, at xerox financial ved den førtidige indfrielse for så
vidt angår de maskiner, som xerox financial havde leaset til foreningen grønlandske børn,
skulle godskrive foreningen maskinernes værdi. værdien må fastsættes til den salgspris, som
et leasingselskab som xerox financial må antages at kunne opnå ved udfoldelse af efter et
leasingselskabs forhold rimelige salgsbestræbelser. landsretten finder, at denne forpligtelse
ikke kan udstrækkes videre end til at sælge bedst muligt til en forhandler af brugt udstyr.
på grundlag af skønsmandens vurdering af de priser, som må antages at kunne være opnået
ved salg til en forhandler af de enkelte maskiner, finder landsretten, at xerox financial skal
godtgøre foreningen grønlandske børn 6.500 kr. vedrørende wcp 165 og 14.500 kr.
vedrørende xerox 7435.
foreningen grønlandske børns påstand tages dermed til følge i forhold til xerox financial
med 21.000 kr.
i aftale 3 med ikano bank indeholder § 14 i de almindelige betingelser i tillæg til § 14, stk. 1,
om leasingtagers forpligtelse til ved førtidigt ophør at betale alle forfaldne og ikke-forfaldne
leasingydelser, et stk. 2, hvoraf fremgår:
       ”lg [ikano bank] er berettiget til at kræve betaling i henhold til nærværende
       bestemmelse, uanset om de leasede genstande er genplaceret eller solgt.”
landsretten tiltræder, at ikano bank hermed med tilstrækkelig tydelighed har gjort det klart,
at leasingtager ikke kan stille krav om, at leasingselskabet skal godskrive leasingtager
værdien af tilbagetaget udstyr ved førtidig indfrielse.
ikano bank frifindes som følge heraf.
efter sagens udfald og sagens værdi i forhold til henholdsvis xp digital og ikano bank skal
foreningen grønlandske børn betale sagsomkostninger for landsretten til xp digital med
35.000 kr. og til ikano bank med 25.000 kr. til dækning af udgifter til advokatbistand, begge
                                              - 8 -
beløb ekskl. moms. ved fastsættelsen af beløbene er der tillige taget hensyn til sagens omfang
og varighed.
det har været nødvendigt at anlægge sagen mod xerox financial for at opnå godskrivning af
værdien af de to nedtagne fotokopieringsmaskiner. henset hertil og til forskellen mellem den
oprindeligt nedlagte påstand for byretten og forskellen mellem den påstand, der er nedlagt for
landsretten, og det idømte beløb finder landsretten, at hver af parterne skal bære egne
omkostninger for byretten og landsretten. det tiltrædes, at foreningen grønlandske børn
endeligt skal betale omkostningerne til det for byretten afholdte syn og skøn.
                                  t h i k e n d e s f o r r e t:
byrettens dom ændres, således at xerox financial services danmark a/s skal betale 21.000
kr. til foreningen grønlandske børn med procesrente fra den 29. juni 2012.
i forholdet mellem foreningen grønlands børn og xerox financial services danmark a/s
skal ingen af parterne betale sagsomkostninger til den anden part for byretten og landsretten.
i øvrigt stadfæstes dommen.
i sagsomkostninger for landsretten skal foreningen grønlands børn betale 35.000 kr. til xp
digital a/s og 25.000 kr. til ikano bank sverige (filial af ikano bank se).
det idømte skal betales inden 14 dage.
sagsomkostningerne forrentes efter rentelovens § 8 a.
